Alegzandra/wili-2018-roplus huggingface dataset:
Modulis STRINGS nodrošina iespēju programmā izmantot speciālas simbolu virknes, kas beidzas ar ASCII kodu 0 (null-terminated strings). Tas kopā ar paplašinātu sintaksi noder, lai rakstītu ar Windows lietotnēm saderīgas programmas.

Jehovas liecinieki, Bībeles pētnieki (angļu: Bible Students), arī Sargtorņa biedrība ir no protestantisma atšķēlusies denominācija. Dibināta 1874. gadā Pensilvānijā, ASV. Dibinātājs ir Čārlzs T. Rasels (1852—1916).

Kakla skeletu veido mugurkaula kakla skriemeļi (C-1 līdz C-7), kurus savā starpā saista starpskriemeļu diski. Mugurkaula kakla daļa veido nelielu izliekumu uz priekšu - kakla daļas lordozi. Kakls notur galvas svaru un pasargā nervus, kas nes jušanas un kustību šķiedras no galvas smadzenēm uz pārējā ķermeņa daļām. Kopumā kakls ir ļoti kustīgs un to ir iespējams grozīt visos virzienos.

Apdzīvotā vieta atrodas pie autoceļa P45. Netālu atrodas apdzīvota vieta ar tādu pašu nosaukumu Balvu novada Briežuciema pagastā. Brieksīnes kapu kapliča ir vietējas nozīmes arhitektūras piemineklis. Netālu atrodas 128 metrus augstais Brieksīnes kalns.

Šajā uzskaitījumā apkopoti Svētās Romas impērijas imperatori arī ķeizari (latīņu: Imperatores Romani Sacri, vācu: Römisch-deutscher Kaiser, no vārda "cēzars"). Pirmais Eiropas rietumu daļas Romas imperators (latīņu: Imperator Romanorum) pēc Rietumromas impērijas sabrukuma bija 800. gadā kronētais Kārlis Lielais. Viņa mantinieku laikā imperatora tituls zaudēja nozīmi un kļuva par Itālijas karaļa pretendentu cīņu objektu. 962. gadā Otons I Romā tiek kronēts par imperatoru un sākas Svētās Romas impērija. Pirmos gadsimtus imperatoru kronēšana notika Romā, ja dažādu iemeslu dēļ tas nebija iespējams, impērijas valdnieks valdīja kā Romiešu karalis. Dažreiz no ievēlēšanas par Romiešu karali līdz kronēšanai par imperatoru pagāja vairāki gadi. Hābsburgu dinastijas imperatori tika kronēti impērijas zemēs, nedodoties uz Romu.

"I Still Haven't Found What I'm Looking For" ir no grupas Ņujorkas koncerta 1987. gada 28. septembrī un tajā piedalās gospeļu koris "New Voices of Freedom".

Pascal būtībā ir procedūru valoda, kura ietver sevī daudzas struktūras un konstrukcijas ar rezervētiem vārdiem, piemēram, if, then, else, while, for, u.c. Tomēr Pascal satur arī daudz iespēju informācijas un abstrakciju strukturēšanai, kuru nav Algol-60 programmēšanas valodā, piemēram, tipu, ierakstu, rādītāju, sarakstu un mainīgo.

Mājas vista nespēj lidot garas distances, lai gan vieglāku šķirņu putni īsas distances spēj lidot. Tās spēj uzlaisties uz sētas vai laktas, vai koka zarā.Mājas vista var skriet ar ātrumu 14,5 km/st. Arī briesmu gadījumā tā mēdz lidot īsas distances. Vistas pulss, kad tā ir mierīga, ir 280-315 sirds sitieni minūtē.
1878. gadā, pēc Krievijas uzvaras 1877.-1878. gada Krievu-turku karā, starp Krievijas un Osmaņu impērijām tika noslēgts Sanstefano līgums, kas paredzēja vienotas valsts izveidošanu visās bulgāru apdzīvotajās zemēs. Lielbritānija un Austroungārija nevēlējās pieļaut tik lielu Krievijas ietekmes pieaugumu Balkānu un Vidusjūras reģionā. Tika sasaukts Berlīnes kongress, kura rezultātā izveidojās daudz mazāka Bulgārijas kņaziste un autonoma Austrumrumēlija, kas palika Osmaņu impērijas sastāvā līdz dumpim 1885. gadā.

Džerijs Hefels kļuva par kompānijas prezidentu 1980. gadā. 1982. gadā Spensers Hajs, Haffels, Ralfs Moselijs un citi vadītāji, kas organizēja Southwestern darbību kā arī meitas uzņēmuma „Great American Opportunities” iegādi, izmantojot piesaistīto līdzekļu izpirkšanu no Times-Mirror, veidojot Southwestern / Great American. Hajs kļuva par valdes priekšsēdētāju un Ralfs Modelijs tika iecelts par priekšsēdētāju un izpilddirektoru.

Brekšu muiža jeb Harma muiža (vācu: Harmshof) atradās tagadējā Rīgas pilsētas Brekšu apkaimē un Stopiņu novada Dreiliņos. Līdz mūsdienām saglabājusies muižas kungu mājas ēka ar torni virs galvenās ieejas un parka atliekas.

Secinājums par Rīgas posmu, ka praktiskais darbs operteātrī pozitīvi ietekmēja jaunā Vāgnera daiļrades izaugsmi. Viņš ieguva reālu diriģenta pieredzi, kas ļāva kļūt par vienu no nākotnes izcilākajiem diriģentiem. Tāpat komponistam bija iespēja iepazīties ar provinces mūzikas dzīvi, kas bija progresīvāka nekā skaņradis uzskatīja. Galu galā arī doma par "Rienci" izauklēta tieši Rīgā. Redzama arī interese par vēsturiskiem sižetiem, komponists parāda lielu izpratni par tiem.

Āfrikas spēļu šaha komandu turnīrā piedalījusies 2 reizes (2007-2011). Komandu vērtējumā izcīnījusi zelta (2011) medaļu. Individuālajā vērtējumā izcīnījusi 2 zelta (2007, 2011) medaļas;

Viņas tēvs ir Amerikas Kinoakadēmijas balvai nominētais kinooperators un režisors Kalebs Dešanels, māte — aktrise Mērija Džo Dešanela. Viņai ir vecākā māsa — aktrise Emīlija Dešanela. Zojas vecvectēvs ir 11. Francijas prezidents Pols Dešanels. Grupas She & Him sastāvā izdevusi vairākus studijas albumus.

Nami ezeru periodiski ar ūdeni piepilda Okavango upe caur Nhabes caurteku; ezers atrodas Okavango purvu dienvidrietumu stūrī. Lielākā daļa Okavango ūdens iztvaiko, pirms tas sasniedz ezeru. Nami ezers ir atlieka no senā, lielā Makhadikhadi ezera. Kopš 1890. gada ezera platība strauji samazinājusies. Putniem un citai dzīvajai dabai ļoti nozīmīga vieta.
Vāgners vēlējās piepildīt loloto sapni un doties uz Parīzi, kas tobrīd bija daudzu mākslinieku, mūziķu centrālā vieta, tomēr traucēja materiālās grūtības, kādēļ viņš nevarēja tūlītēji piepildīt ieceri. Parīzē Vāgners nokļuva 1839. gada rudenī. Viņā brieda lielas heroiskas operas ideja ("Rienci"), kuras vēsturiski revolucionārais sižets aizrāva viņu sakarā ar Eiropas atbrīvošanās kustībām trīsdesmitajos gados. Tā libretu viņš sāka rakstīt 1838. gadā Rīgā. Vāgneram bija visai ideālistiski uzskati par to, kā Parīze varētu ietekmēt viņa daiļradi un finansiālo stāvokli, tāpat iespējas uzvest "Rienci". Galu galā šis ceļojums izvērsās par iespaidu "Klīstošā holandieša" sacerēšanai. Vāgners devās ceļā ar gaišu prātu, sievu, nelieliem naudas līdzekļiem un milzīgu ņūfaundlendieti. Jāmin, ka Vāgners ar sievu bija vienīgie pasažieri, turklāt abi jau ātri saslima, kas darīja ceļu vēl dramatiskāku. Protams, jāņem vērā, ka apkārt valdīja prātam neiedomājama vētra. Par šo braucienu Vāgners raksta:

fon Freilihs (von Freulich), Pēteris ar Tempļa bruņinieka vārdu Petrus eques a speculatione. Krievijas armijas virsnieks. Striktās Observances Rīgas prefektūras kapitula pārstāvis Striktās Observances VIII. provinces direktorijā Maskavā (1782-83). Rīgas ložas „Zum Schwerdt“ brālis (1790). 4.grāds. Maskavas rozenkreiceriešu ordeņa „teorētiskā grāda“ loceklis (1782-84). Maskavas ložas „Zu den drei Fahnen” meistara vietnieks (1783-1784).

Ķeltu pankroks (Celtic punk) ir mūzikas novirziens, kurā apvienots pankmūzikas un ķeltu tautu mūzikas skanējums. Šo mūziku pieņemts uzskatīt par folkpanka mūzikas apakšžanru. Ķeltu pankroka grupas savā mūzikā izmanto tādus mūzikas instrumentus kā ģitāras, bungas, vijoles, dūdas, stabules, akordeonu, bandžo un daudzus citus. Jāatzīmē, ka ķeltu pankrokā mūzikā jūtama ne tikai īru, bet arī skotu un velsiešu tautas mūzikas ietekme. Lai gan pārsvarā šī stila mūziķi ir no Britu salām, ASV un Kanādas, tomēr ši mūzika ir izplatīta arī kontinentālajā Eiropā.

2010. gada 16. jūnijā Korupcijas novēršanas un apkarošanas birojs aizturēja vairākus "Latvenergo" darbiniekus, tai skaitā Miķelsonu. Saskaņā ar KNAB 17. jūnijā tiesa piemēroja Miķelsonam apcietinājumu. Miķelsons tika atcelts no amata. 19. augustā Miķelsons tika atbrīvots no apcietinājuma apmaiņā pret 50 000 latu lielu drošības naudu.

Pavadois paredzēts septiņu dienu misijai zemā ģeocentriskā orbītā. Tas darbotos tik ilgi, kamēr izsīktu elektroenerģija. Viens no projekta uzdevumiem bija demonstrēt iespēju mazā konteinerā sapakot un izvērst lielu buras struktūru, kuru nākotnē varētu izmantot lielu struktūru izvēršanai kosmosā, piemēram, sakaru antenas, saules baterijas paneļi u.c.

14. gadsimta otrajā pusē Osmaņu impērija iekaroja daļu Bulgārijas teritorijas uz dienvidiem no Balkānu kalniem. 1393. gadā osmaņi ieņēma galvaspilsētu Veliko Tarnovu. 1396. gadā pēc osmaņu uzvaras Nikopoles kaujā, Otrā Bulgārijas cariste beidza pastāvēt un Bulgārija nonāca Osmaņu impērijas pakļautībā.
Ernsts Johans fon Firkss (von Fircks, 1737-1782), barons, Kurzemes muižnieks ar ordeņa bruņinieka vārdu Eq.ab Aquila Rubra, Striktās Observances dibinātāja K.fon Hunda māceklis, prefektūras "Tempelburga" prefekts, vēlāk arī Jelgavas vecskotu ložas „Ernst zum rothen Adler“ virsmeistars. Kā Livonijas prefekts viņš Vilhelmsbādes konventā (1782. gada 16. jūlijā - 29. augustā) nepiedalījās, bet viņu pārstāvēja Johans Bode (Johann Joachim Christoph Bode).

Hārlema (angļu: Harlem) ir apkaime Manhetenā, Ņujorkā, ASV. Kopš 1920. gadiem tā ir pazīstama kā liels afroamerikāņu dzīves, kultūras un biznesa centrs.

Benedikta Bokoli (itāļu: Benedicta Boccoli; dzimusi 1966. gada 11. novembrī Milānā) ir Itālijas aktrise. Viņa ir Brigitas Bokoli, arī aktrises, māsa. Viņa debitēja televīzijā agrā jaunībā, programmā Pronto, chi gioca?, bet turpmākajā karjerā viņa vairāk bija zināma kā teātru aktrise. Režisors un aktieris Džordžo Albertacci (Giorgio Albertazzi), kurš bija režisors 2008. gada filmā Sunshine ('Saules gaisma'), nosauca viņu par "ļoti māksliniecisku".

Ungāru ainavu gleznotājs Šāndors Brodskis kopā ar citu 19. gadsimta otrās puses gleznotāju, Antalu Ligeti, spēja attēlot Ungārijas ainavas, dodot tām romantisku pieskaņu. Viņš tiek uzskatīts par Ungārijas ainavu glezniecības un fotogrāfijas pamatlicēju. Brodskis studēja Vīnes mākslas akadēmijā un no 1845. gada dzīvoja Minhenē.

Kairišs kopumā režisējis piecas dokumentālās filmas un sešas pilnmetrāžas kinofilmas. Viņš debitēja kino 1998. gadā ar dokumentālo filmu "Vilciens", bet pirmā pilnmetrāžas mākslas "Pa ceļam aizejot" tapa 2001. gadā un ieguva Lielo Kristapu kā gada labākā pilnmetrāžas filma. To arī iekļāva oficiālajā Karlovi Vari starptautiskā kinofestivāla programmā, kā arī saņēma balvu par labāko debiju Raindance Filmu festivālā Apvienotajā Karalistē. Viņa dokumentālā filma "Pelikāns tuksnesī" ieguva žūrijas īpašo balvu Let’s Cee filmu festivālā Austrijā.

Šajā modulī aprakstītas procedūras un funkcijas, kas ir paredzētas darbam ar grafiskā režīma ekrānu, kā arī dažas iebūvētās konstantes un mainīgie, kurus var izmantot grafiskās programmās. Graph ir universāla apakšprogrammu bibliotēka darbam ar grafikiem. Šajā modulī ir grafisku attēlu apstrādātāji, kuri atbalsta IBM un ar tiem saderīgos personālajos datoros īpaši izplatītos grafiskos adapterus.

Kaut arī Jehovas liecinieku organizācijā juridisku apsvērumu dēļ ir prezidenti, reliģiskās organizācijas darbību nevada 1 cilvēks, bet pieredzējušu kristiešu grupa, kuru sauc par Vadošo padomi. Šāda kārtība bija kristiešiem arī 1. gadsimtā. (Skatīt Apustuļu darbus 15. nodaļu.)

Izglītību ieguvis Vīnes universitātē, 1961. gadā pabeidza doktorantūru. 1993. gadā kļuva par politisko studiju profesoru Insbrukas universitātē.

1898. gada 13. augustā vācu astronoms Kārlis Gustavs Vits (Carl Gustav Witt) un franču astronoms Ogists Šarlua (Auguste Honoré Charlois) abi nofotografēja debess apgabalu ar asteroīdu. K. Vits fotoplatē ieraudzīja jaunu asteroīdu un nopublicēja savu atklājumu, bet O. Šarlua šādu iespēju nezināmu iemeslu pēc palaida garām.
17. gadsimtā Nīderlande sāka nostiprināt savu ekonomisko un politisko kontroli pār Sulavesi caur Nīderlandes Austrumindijas kompāniju. Tomēr divus gadsimtus tā nepievērsa uzmanību toradžu apdzīvotajam kalnainajam apgabalam Sulavesi vidienē, jo pieeja tam bija apgrūtināta un tajā bija maz produktīvas lauksaimniecības zemes. Tikai 19. gadsimta beigās, kad islāms sāka strauji izplatīties Sulavesi dienvidos, it īpaši starp toradžiem kaimiņos dzīvojošajām tautām, nīderlandieši saskatīja kalnienēs dzīvojošajos animistos potenciālus kristiešus. 20. gadsimta divdesmitajos gados, ar nīderlandiešu koloniālās valdības atbalstu, reģionā darbību uzsāka Nīderlandes reformātu baznīcas misionāri. Papildus kristietības ieviešanai nīderlandieši arī atcēla verdzību un noteica vietējos nodokļus. Tika noteiktas toradžu zemes Tanatoradžas robežas, kas tika vilktas, vadoties pēc sadantoradžas valodas izplatības areāla. Sākotnēji toradžu zeme bija daļa no Luvu karalistes, bet laika gaitā administratīvais statuss tika vairākkārt mainīts, un šodien Tanatoradža ir viens no Dienvidsulavesi provinces kabupateniem (reģencijām) ar centru Makalē.

Konstatētas 29 sauszemes zīdītājdzīvnieku sugas, no tām septiņas ir Eiropas nozīmes īpaši aizsargājamās sugas: lūsis, vilks, bebrs, meža cauna, baltais zaķis, ziemeļu sikspārnis un Natūza sikspārnis. Dabas lieguma teritorijā regulāri uzturas vismaz viens lūsis un vairāki vilki, kas izmanto gan dabas lieguma, gan tam blakus esošos mežu masīvus. Atrasta arī 61 bezmugurkaulnieku suga, no tām astoņas īpaši aizsargājamās sugas: spilgtā purvuspāre, krastu medniekzirneklis, zilspārnu smiltājsisenis, asinssarkanais plakanis, zirgskābeņu zilenītis u.c. Konstatētas 23 Eiropas nozīmes aizsargājamo putnu sugas, liegumā ligzdo jūras ērglis un vairāki zivjērgļi, bikšainais apogs, rubeņi, dzērves, dzeltenais tārtiņš, mežirbes, urālpūces un trīspirkstu dzenis.

CD dizains veidots sadarbībā ar "Hypnosis group" mākslinieku Kārli Stiģi, katrs albuma vāciņš bija veidots ka galda spēle un kastītē varēja atrast arī spēļu kauliņus.

"Rattle and Hum" tika veidots kā piezīmju burtnīca, kā laika, ko mēs pavadījām Amerikā "The Joshua Tree" tūres laikā, memento. Tas mainījās, kad filma, kas sākotnēji bija iecerēta kā zema budžeta filma, pēkšņi kļuva par nozīmīgu Holivudas notikumu. Tas deva citu uzsvaru albumam, kas cieta no tā milzīgās reklāmas un publicitātes, un cilvēku reakcijas pret to."

Tuksneša kārpcūka ir zālēdāja un galvenokārt barojas ar zāli, augu saknēm un krūmu dzinumiem. Salīdzinot ar parasto kārpcūku, tā ir mazāk izvēlīga un barojas ar visdažādākajiem augiem, kas aug tās teritorijā. Kārpcūka ik pa laikam, kad grūti atrast citu barību, barojas arī ar augļiem, kukaiņiem. Nozīmīgs barības resurss ir augu saknes, gumi un sīpoli, kurus dzīvnieks izrok ar saviem ilkņiem un šņukuru. Retos gadījumos tā apēd savus ekskrementus un citu dzīvnieku ekskrementus, bada laikos tiek ēsta arī maita.
Leonīds Brežņevs (krievu: Леонид Ильич Брежнев, 1906. gada 19. decembris — 1982. gada 10. novembris) bija PSKP CK ģenerālsekretārs un vadīja PSRS no 1964. līdz 1982. gadam. Viņš bija PSRS Augstākās Padomes Prezidija priekšsēdētājs no 1960. līdz 1964. gadam, kā arī no 1977. līdz 1982. gadam. Vēsturē iegājis kā PSRS "zelta laikmeta", stagnācijas vadītājs.

Purvā izveidota laipu apļveida dabas taka — Aklā purva taka, kas ved arī gar Ģirupes upi un līdz Ģirupes ezeram. Nelabiekārtota taka ved uz piemiņas vietu 1944. gada pavasara kaujai starp Sarkanās armijas izpletņlēcējiem un Vērmahta karavīriem Otrā pasaules kara laikā.

Par hematoloģijas sākumu var tikt uzskatīts 1674. gads, kad nīderlandietis Antonijs van Lēvenhuks atklāja eritrocītus. Kā zinatne pastāv kopš 19. gadsimta vidus. Latvijā zinātnes pirmsākumi datējami ar 1914. gadu, kad tika nodibināta Rīgas Pastēra stacija.

Erosam ir izteikti izstiepta, zemesrieksta čaulai līdzīga forma, tāpēc arī gravitācija uz tā virsmas ir ļoti nevienmērīga, mainās atkarībā no atrašanās vietas. Perihēlija laikā virsmas temperatūra apgaismotajā pusē var sasniegt līdz 100 °C, bet neapgaismotajā pusē tā var nokristies līdz apmēram -150 °C.

Primožs Kozmuss (slovēņu: Primož Kozmus; dzimis 1979. gada 30. septembrī) ir slovēņu vieglatlēts, vesera metējs. Viņš ir bijušais Pasaules un Olimpiskais čempions vesera mešanā, sacensībās uzvarot attiecīgi 2009. un 2008. gadā.

1935. gadā Kuldīgas apriņķa Skrundas pagasta platība bija 280,2 km2 un tajā dzīvoja 1087 iedzīvotāji. 1945. gadā pagastā izveidoja Airītes, Antuļu, Pumpuru, Skrundas un Zirņu ciema padomes, bet pagastu 1949. gadā likvidēja. 1950. gadā Skrundas ciemā izveidoja Skrundas strādnieku ciematu, bet ciemu likvidēja, daļu pievienojot Pumpuru ciemam, bet daļu - Skrundai, izveidojot Skrundas lauku teritoriju. Skrunda ar lauku teritoriju ietilpusi Skrundas (1949-1959), Saldus (1959-1962) un Kuldīgas (pēc 1962. g.) rajonos. Skrundas lauku teritorijai 1957. gadā pievienoja likvidēto Pumpuru ciemu, 1962. gadā - Raņku ciema kolhoza «Ziedonis» teritoriju. 1975. gadā veikta teritoriju apmaiņa ar Raņķu ciemu, bet 1977. gadā daļa teritorijas pievienota Rudbāržu ciemam. 2009. gadā Skrundas pilsētu ar lauku teritoriju iekļāva Skrundas novadā. 2010. gadā Skrundas lauku teritoriju izdalīja kā atsevišķu administratīvo teritoriju un pārdēvēja par Skrundas pagastu.

Žuana da Novas sala (franču: Île Juan da Nova) ir koraļļu sala Mozambikas šaurumā Āfrikas piekrastē, daļa no Francijas Dienvidjūru un Antarktikas Zemēm. Sala izvietojusies šaurākajā Mozambikas šauruma vietā 130 km no Madagaskaras krasta. Tā ir ap 6 km gara un 1,6 km plata un to ieskauj ap 40 km² koraļļu rifi. Puse salas klāta ar mežu, tās pludmales olu dēšanai izmanto jūras bruņurupuči. Sala atzīta par putniem nozīmīgu vietu — tajā ligzdo līdz pat 100 000 pāru melno zīriņu, kā arī vēl sešas putnu sugas.
Rīgas "US" (Universitātes Sports) ir bijušais Latvijas hokeja klubs, kas laika posmā no 1931. līdz 1944. gadam spēlēja Latvijas hokeja līgā, kļūstot par līgas trīskārtējiem čempioniem - tas komandai izdevās 1937., 1940. un 1942. gadā. Tiesa, 1940-41 (pirmās PSRS okupācijas laikā) klubs tika likvidēts. Līdz ar 1941-42 sezonu tas tika atjaunots un darbojās līdz pat otrajai PSRS okupācijai. 1941-42 sezonā komanda līgā spēlēja ar A un B komandu.

1795. gadā Luijs Filips no Šveices devās uz Somijas lielhercogisti un pēc tam uz ASV, kur pavadīja 4 gadus. Neilgu laiku viņš dzīvo spāņu kolonijā Kubā, tad atkal atgriezās ASV un 1800. gadā devās uz Lielbritāniju, kur pavadīja 15 gadus. 1809. gadā Luijs Filips apprecējās ar Neapoles un Sicīlijas princesi Mariju Amāliju, Neapoles un Sicīlijas karaļa Ferdinanda IV meitu. Laulībā piedzima 10 bērni, no kuriem 8 pārdzīvoja bērnību. Pēc Napoleona I sakāves 1815. gadā Francijas tronī atgriezās Burbonu dinastijas pārstāvis Luijs XVIII. Luijs Filips šai laikā atgriezās Francijā un atsāka dzīvot Palais Royal.

1936. gada 30.oktobrī tiek iesvētīta jaunā skolas ēka, kurā mācības norit arī pašreiz. 1945. gada 1. septembrī Neretas pamatskola tiek pārveidota par Neretas vidusskolu, un 1950. gada pavasarī ir pirmais vidusskolas izlaidums. 2009.gada 1.septembris svinīga skolas plāksnes atklāšana. Neretas vidusskola tiek pārdēvēta par Neretas Jāņa Jaunsudrabiņa vidusskolu.

No 1997. līdz 1999. gadam Ford bija dzinēju piegādātājs Stewart Grand Prix komandai. 1999. gadā Ford nopirka komandu, jo Džekijs Stjuarts to vēlējās pārdot sakarā ar to, ka viņa dēlam Polam tika atklāts vēzis.

Kingstona (angļu: Kingston, norfolkiešu: Daun a'Taun) ir Austrālijai piederošās Norfolkas Salas Teritorijas galvaspilsēta, atrodas Norfolkas salā. Tā ir otra vecākā pilsēta Austrālijā. Kingstonā ir izvietotas teritorijas galvenās institūcijas.

Dabiskais monopols — rodas nozarēs, kur liela nozīme ir pozitīvam apjoma efektam, tā var būt tik liela, ka, ja nozarē darbojas divas firmas, to saražotais apjoms ir nepietiekams, lai katra no tām gūtu peļņu

Nordplus- Senioru rokasgrāmata (Projekts Seniori skolā ir izstrādāts Zviedrijā (Karlskronā) un tālāk ieviests Latvijā (Neretā) un Dānijā (Odensē)).

1194. gadā Sicīlija iekļaujas Svētajā Romas impērijā. Palermo ir imperatora Frīdriha II iemīļotā pilsēta. No 1266. līdz 1282. gadam Palermo valda Anžū dinastija, līdz 1479. gadam ir Aragonas karalis, bet vēlāk — Spānijā karalis.

1999. gadā Amerikas Kinoinstitūts Grētu Garbo ierindoja dižāko Amerikas ekrāna leģendu saraksta "Visu laiku izcilākā sieviešu kārtas zvaigzne" 5. vietā.

Alīta (lietuviešu: Alytus) ir pilsēta Lietuvas dienvidos, pie Nemunas, 65 kilometrus uz dienvidiem no Kauņas un 108 kilometrus uz dienvidrietumiem no Viļņas. Rajona un Alītas pilsētas pašvaldības centrs. Pēc iedzīvotāju skaita lielākā Dzūkijas pilsēta ar 74 563 iedzīvotājiem 2009. gadā. Cēsu sadraudzības pilsēta.
Pirmās kino lomas Zviedrijā un Vācijā vēl 20. gadu pirmajā pusē, tomēr veiksmīgu starptautisko kinokarjeru uzsāk 1925.gadā, pārceļoties uz Holivudu, kur kļūst par kinostudijas MGM lielāko zvaigzni. Starp pazīstamākajiem aktierdarbiem ir lomas filmās "Karaliene Kristīne", "Anna Kareņina", "Mata Hari", "Grand Hotel", "Ņinočka". Pēdējā loma 1941.gadā režisora Džordža Kjūkora komēdijā "Sieviete ar divām sejām".

Armijas goda sarakstu sprādze (vācu: Ehrenblattspange des Heeres) bija Trešā reiha militārais apbalvojums, ko piešķīra karavīriem, kas izrādījuši ārkārtīgu personisku drošsirdību un jau apbalvoti ar I šķiras Dzelzs krustu, taču neizpildīja prasības Bruņinieka krusta saņemšanai. Lai arī formālais apbalvojums tika izveidots jau 1941. gada jūlijā, kā fizisks apbalvojums sprādzes izskatā tas tika ieviests tikai 1944. gada 30. janvārī. Kopumā Otrā pasaules kara laikā piešķirts 4547 reizes - tostarp 167 Waffen-SS militārpersonām.

2005. gadā Kambodžā Siāmas milzu karpa pasludināta par nacionālo zivi, tādēļ ieviesti dažādi sugu saudzējoši pasākumi. Vjetnamā 2005. gadā Siāmas milzu karpa pirmo reizi tika pavairota nebrīves apstākļos, bet 2010. gadā 50 000 mazuļi tika ielaisti Tjenas upē Vjetnamā. Tomēr tikai daži mazuļi izdzīvoja, līdz sasniedza 1 kg masu.

Pat tādas Parīzes mūzikas autoritātes kā Meierbēra ieteikuma vēstulēm nebija nekādas ietekmes. Viņa cerības Parīzē nepiepildījās, operu "Mīlas noliegumu" uzvest neizdevās, tāpat izgāzās plāni par apjomīgā "Rienci" uzvešanu. materiālās grūtības auga lielā ātrumā, viņam nācās nodarboties ar sava līmeņa mūziķim nožēlojamu darbu — nošu pārrakstīšanu. Radošo darbību kavē mēnesis, kas pavadīts parādu cietumā.

"Šis brauciens nekad neizdzisīs no manas atmiņas: tas ilga trīsarpus nedēļas un bija pilns piedzīvojumu. Trīs reizes mūs traucēja nežēlīgas vētras, vienreiz kapteiņiem nācās ievest mūs drošībā Norvēģijas ostā. Brauciens caur Norvēģijas fjordiem radīja manī lielu iespaidu, leģenda par klīstošo holandieti, ko man atgādināja zvejnieki, iezīmējās konkrētās krāsās. Lai atgūtos no brauciena, pavadīju nedēļu Londonā."

In the Court of the Crimson King ir 1969. gadā izdots britu grupas King Crimson debijas albums. Albums sasniedza 3. vietu Lielbritānijas mūzikas topā un tika sertificēts kā zelts ASV.

Kad 1838. gadā no Pēterburgas pieņemtais tenors Hofmanis pārņēma teātra vadību, viņš, zinot par Vāgnera parādiem, uzteica darbu, kas arī pārtrauca viņa gaitas Rīgā. Vāgneram kopumā bija pārāk noraidoša attieksme pret iespējām provincē nodoties nopietnai komponēšanai. Vēl pirms Vāgneram radās konflikti ar fon Holteju un Dornu sakarā ar kredītu atmaksu, viņš bija pilnīgi pārliecināts, ka Rīgā nepastāv iespēja uzvest tik lielu operu kā "Rienci".

Baltkrievu valoda (беларуская мова, biełaruskaja mova) ir austrumslāvu valodu saimes valoda, kurā runā baltkrievi. Baltkrievijā, kopā ar krievu valodu, baltkrievu valoda ir valsts valoda. Izplatīta arī Baltkrievijas pierobežā Polijā, Lietuvā, Latvijā, Krievijā un Ukrainā, kā arī baltkrievu diasporā citur pasaulē. Vēsturiski attīstījusies no rutēņu valodas.
Grēta Garbo (zviedru: Greta Garbo, dzimusi 1905. gada 18. septembrī Stokholmā, mirusi 1990. gada 15. aprīlī Ņujorkā) bija zviedru kinoaktrise, pamatā pazīstama ar galvenajām lomām Holivudā 30. gadu lielbudžeta vēsturiskajās filmās un drāmās. Trīs reizes bijusi nominēta Amerikas Kinoakadēmijas balvai "Labākā aktrise galvenajā lomā" par lomām filmās Romance (1930) / Anna Christie (1930), Camille (1936) un Ninotchka (1939). Saņēmusi Kinoakadēmijas goda balvu (1954).

Monopols ir tirgus stāvoklis, kurā ir tikai viens ražotājs, kura precei nav tuvu aizvietotāju un tirgū pastāv barjeras jaunu uzņēmumu iesaistīšanai nozarē. Šis pārdevējs var nostādīt pats savu cenu atbilstoši interesēm, jo nav konkurences un cilvēki nevar izvēlēties lētākus pakalpojumus.

2012. gadā Mailija filmējās filmā "LOL" (Laughing Out Loud), kurā viņa tēlo pusaugu meiteni vārdā Lola. Filma saņēma ierobežotu izplatīšanu, un tā tika atzīta kritiski un komerciāli neveiksmīga.

Ar kino Jons Meks iepazīstas tieši nelaimīgajās bēgļu nometnēs Vācijā. Toreiz redzētā Freda Cinnemana (Fred Zinnemann) filma “The Search” (1948), stāsts par kādu čehu emigrantu, kas pēckara Berlīnē lūko atrast savus vecākus, izpelnās Meka nosodījumu par režisora māsklīgi uzburto kara pabērnu un bēgļu dzīvi. Un, lūk, iedvesma darīt citādāk! Meks jau tolaik sāk rakstīt scenārijus un raisīt domas par paša uzņemtajiem kino darbiem, kas gan idejas pirmsākumos, gan vēl joprojām ietver nemainīgu pārliecību – vērsties pret bijušo un meklēt aizvien jaunas kino radīšanas iespējas. Irodoties ASV, brāļi Meki aizrautīgi nododas kino iepazīšanai – tiek apgūts Eiropas kino, Rietumu vesterni, drāmas, komēdijas un, protams, avangarda kino programmas. Radošas iedvesmas pārņemti Jons un Ādolfs aizņemas naudu savas pirmās Bolex 16 mm kameras iegādei un steidz dokumentēt ik soli, kas tiek sperts jaunatklātajā metropolē. Roberta Franka (Robert Frank) un Alfreda Leslija (Alfred Leslie) īsfilmas “Pull My Daisy” (1959) un pēckara bītņiku paaudzes (amerikāņu piecdesmito gadu rakstnieku grupa) iespaidā 1962. gadā top Meka debijas filma “Guns of the Trees”, kas stāsta par jauniešu spēju pielāgoties mainīgajai sešdesmito gadu pasaulei. [2]

Bijis ANO Starptautiskās Atomenerģijas aģentūras ģenerāldirektors no 1997. gada līdz 2009. gadam. 2005. gadā kopā ar Starptautiskās Atomenerģijas aģentūru saņēmis Nobela Miera prēmiju.

Hugo Kārlis Grotuss dzimis 1884. gada 17. janvārī Jaunpils pagasta Dočkos amatnieka ģimenē. Gleznotājam ir trīs meitas — Maija Grotuse ir arhitekte, Ieva Grotuse — baletmeistare un Ruta Ose — kultūras darbiniece, viņas dēls Juris Osis — koktēlnieks.

Pārošanās sezona parasti sākas lietus sezonas beigās, maksimumu sasniedzot aprīlī. Šajā laikā, lai piesaistītu tēviņus, mātītes, kas meklējas, sāk ļoti bieži urinēt, apmēram 10 reizes biežāk nekā tēviņi. Tēviņi tādējādi jau no liela attāluma atrod mātītes. Reizēm tēviņi paliek kopā ar mātīšu baru, līdz visām mātītēm ir beigusies meklēšanās. Mazuļi dzimst laikā no augusta līdz decembrim, maksimumu sasniedzot septembrī. Grūsnības periods ilgst 160—175 dienas. Par mazuļiem rūpējas tikai māte, un tēviņš pēc sapārošanās mātīti atstāj.
1990. gadā iegūti 50 % kapitāldaļu Vācijas programmatūras uzņēmumā Steeb un iegūts uzņēmums CAS. Austrumvācijā izveidots kopuzņēmums kopā ar Siemens Nixdorf un Robotron. 1991. gadā prezentēta sistēma SAP R/3. 1993. gadā sākta sadarbība ar Microsoft, lai SAP R/3 portētu uz Windows NT operētājsistēmu, kura izlaista nākamajā gadā. 1995. gadā SAP iekļuva Vācijas biržas indeksā DAX. 1998. gadā uzņēmuma akcijas sāktas kotēt Ņujorkas fondu biržā.

NanoSail-D ir NASA saules buras demonstrators, kuru izstrādāja Eimsa pētījumu centrs un Māršala kosmisko lidojumu centrs. Pirmais eksemplārs tika zaudēts nesēja kļūmes dēļ 2008. gadā. Otrais tika palaists 2010. gada 20. novembrī veiksmīgi izvērsa buru 2011. gada 20. janvārī.

Profesionālo militāro izglītību flotiles admirālis Ingus Vizulis ir papildinājis un pilnveidojis Kara flotes Vadības un štāba koledžā, ASV; Beļģijas-Nīderlandes flotes mīnu karadarbības skolā EGUERMIN (NATO izcilības centrs), Beļģijā; Baltijas aizsardzības koledžā, Igaunijā.

27. jūlijs — Zosēnos tika uzstādīts jauns diennakts absolūtais temperatūras maksimums, +29,5 °C. 2011. gadā tika uzstādīts jauns rekords, +30,7 °C.

Jūrzeme ir rakstnieces Ursulas K. Le Gvinas izdomāts arhipelāgs. Šīs zemes notikumi aprakstīti grāmatās Jūrzemes burvis, Atuānas kapenes, Vistālākais krasts, Tehanu, Cits vējš, Jūrzemes stāsti.

2014. gada FIFA Pasaules kausa kvalifikācijas CONMEBOL zonas kvalifikācijas turnīrs noteiks tās 4 vai 5 Dienvidamerikas valstu komandas, kuras dosies uz finālturnīru Brazīlijā. Kvalifikācija norit 2 kārtās.

Pāvila 2. vēstule Timotejam (latīņu: Epistula II ad Timotheum), saīsinājums: 2Tim, ir viena no Jaunās Derības vēstulēm, par kuras autoru tradicionāli uzskata Svēto Pāvilu, taču pastāv autori, kas uzskata, ka šīs vēstules nav sarakstījis Pāvils, to pamatojot ar stila, teoloģijas un vārdu krājuma atšķirībām. To viņš esot adresējis Efesas bīskapam Timotejam.

Draudzes lielākie svētki un atlaidu dienas ir Zvaigznes diena, Svētā Jura diena, Svētā Jāņa Kristītāja diena (40 stundas), Dievmātes septiņu sāpju svētki.

"Rattle and Hum" ir īru rokgrupas U2 1988. gadā izdotā albuma un pilnmetrāžas filmas nosaukums. Albums, kas tika veidots, lai atspoguļotu "The Joshua Tree" koncertturneju gan uz skatuves, gan ārpus tās, sastāvēja no koncertierakstiem un arī jaunām dziesmām (tādēļ tiek uzskatīts par grupas sesto studijas albumu). Filmā tiek dokumentēta grupas "The Joshua Tree" turneja ASV, kā arī tās amerikāņu mūzikas izpēte.

Sarakstā apkopotas tās vietas Gambijā, kas iekļautas UNESCO Pasaules mantojuma sarakstā. Kopā UNESCO sarakstā ir iekļautas oficiāli 2 vietas (abi kultūras objekti), savukārt 2 vietas ir iekļautas oficiālajā kandidātu sarakstā. Gambija Pasaules mantojuma konvenciju ratificējusi 1987. gada 1. jūlijā.

Tā kā jaunie krāteri satur vairāk ledu, tad visticamāk Ganimēda virsma ir pārklāta ar tumšas vielas slānīti, bet dziļākie slāņi sastāv no daudz tīrāka ūdens ledus. Šī tumšās vielas kārtiņa varētu izveidoties kosmiskajiem putekļiem nosēžoties uz pavadoņa virsmas, vai arī ūdens molekulām sublimējot apkartējā vidē.
Koelju izteicies, ka viņš ne visai labprāt pārdod tiesības uz savām grāmatām. Viņš uzskata, ka grāmatai "ir sava dzīve lasītāja prātā", un reti gadās, ka grāmata tiek atbilstoši interpretēta. Neskatoties uz to, ar laiku Koelju tomēr nolēma šo iespēju izmantot.

"Alķīmiķi" Koelju 1987. gadā sarakstīja divu nedēļu laikā. Viņš paskaidroja, ka spējis rakstīt šādā tempā, jo stāsts bijis "jau sarakstīts viņa dvēselē".

1908. gadā Bulgārija juridiski pasludināja neatkarību no Osmaņu impērijas un tika izveidota Bulgārijas Karaliste. Starp 1910. un 1920. gadu Bulgārija iesaistījās Pirmajā, tad Otrajā Balkānu karā un Pirmajā pasaules karā Centrālo lielvalstu pusē. Otrajā pasaules karā, 1941. gada 1. martā Bulgārija pievienojās Ass valstīm un aprīlī okupēja daļu Dienvidslāvijas un Grieķijas teritorijas, bet pēc 1944. gada 9. septembra apvērsuma nostājās Sabiedroto pusē.

12. decembris — Grobiņas prāvests Johansons, aizvietojot Kurzemes ģenerālsuperintendentu Betheru, iesvētīja atjaunoto Liepājas Sv. Annas baznīcu.

Saistībā ar sajūtām un maņu orgāniem dzīvajām būtnēm sensors ir nervu šķiedras gals vai šūna, kas uztver kairinājumu (impulsu), un to novada uz smadzenēm vai citu uztvertā signāla apstrādes centru.

Dati no Starptautiskās lidostas "Rīga" meteoroloģiskās novērojumu stacijas. Kamēr ir redzams šis paziņojums, dekāžu un diennakts nokrišņu informācija var būt neprecīza.

1997. gadā Kairišs absolvēja Latvijas Kultūras akadēmiju kā teātra un kino režisors, un togad viņu arī apstiprināja par Jaunā Rīgas teātra štata režisoru. Daudzi viņa teātra iestudējumi atzīti gan Latvijā, gan ārvalstīs, vairāki demonstrēti starptautiskos festivālos, tostarp Vīnes festivāla nedēļā (Hotel Europa), Hebela teātrī ("Čūska"), Aviņjonas festivālā (Hotel Europa) un Bonnas biennālē ("Tumšie Brieži", Hotel Europa).

Krievijas izlases rindās spēlējis 2006. gada Olimpisko spēļu turnīrā, kā arī četros Pasaules čempionātos, 2009. gadā kopā ar komandu izcīnot zelta medaļas.

Tomēr daudzas valstis iesaka cilvēkiem atturēties no zobenzivju ēšanas, īpaši bērniem un sievietēm grūtniecēm, jo liela auguma zobenzivju gaļā var būt augsts dzīvsudraba piesārņojums.

Piecas no sešām Centrālāzijas valstīm — Kazahstāna, Turkmenistāna, Uzbekistāna, Kirgizstāna un Tadžikistāna — ir bijušas Padomju Savienības republikas, kas kļuva neatkarīgas 1991. gadā; vairākās no tām krievi ir liela mazākumtautība. Krievija arī tagad turpina ietekmēt šo reģionu kā to lielākā tirdzniecības partnere.

Piedzīvojumu spēle (angļu: Adventure game) ir datorspēļu žanrs, kas balstīts uz vienu galveno varoni, kurš virzās uz priekšu kādā noteiktā stāsta scenārijā. Pārsvarā visas no piedzīvojumu datorspēlēm ir radītas vienspēlētāja režīmam (Single player).

Pēc aiziešanas no medicīnas Auders pievērsās dārzkopībai savā mājā Plieņciemā, ra­dī­ja jaun­u Sibīrijas egles šķir­ni Sna­ke Auders ("Čūs­ka Auders") un uz­rak­stī­ja grā­ma­tu "Dārzs" par de­ko­ra­tī­vo den­dro­lo­ģi­ju. 2012. gadā kopā ar D. Spaiseru izdeva skujukoku šķirņu un sugu rokasgrāmatu, kurā apkopota informācija par 615 pasaules skujkoku sugām un vairāk nekā 8000 reģistrētām skujkoku šķirnēm.
Vojcešova (poļu: Wojcieszów, vēsturiski arī Kaufunga (vācu: Kauffung)) ir pilsēta Polijas dienvidrietumos, Lejassilēzijas vojevodistē uz dienvidaustrumiem no Jeleņa Guras.

Zemes garozā hafnija koncentrācija ir aptuveni 5,8 daļiņas no miljona. Tas gandrīz vienmēr ir atrodams kopā ar cirkoniju, kura minerālos hafnija koncentrācija ir no 1 līdz 5%. Kirtolīta minerālā hafnija oksīda (HfO2) koncentrācija ir relatīvi augsta — 5,5%.

Montekarlo Masters ir ikgadējs tenisa turnīrs, kurš norisinās Montekarlo, Monako. Tas tiek rīkots jau kopš 1897. gada, bet kopš 1990. gada tas ir trešais no deviņiem ATP Masters sērijas turnīriem.

Kālī (sanskritā: काली) arī Kāli vai Kali ir dieviete hinduismā, kura parasti saistīta ar nāvi un ar dzīvesbiedru, dievību Šiva. Vārds vēsturiski Indijā lietots ar nozīmēm melns, laiks, nāve, nāves valdnieks. Pieņemts, ka Kālī ir arī laika un pārmaiņas dieviete. Tāpēc, ka Šiva arī saukts "Kāla" (ar nozīmi "mūžīgais laiks"), dzīvesbiedre Kālī esot saistīta ar laiku vai nāvi (kas klāt vai pienācis). Attēlos Kālī parasti stāv uz Šivas ķermeņa, tā simbolizējot ticējumus, ka Šiva šķērso Kālī ceļu un kavē laiku un nāvi. Kāja uz Šivas ķermeņa arī simbolizējot, ka Šiva mierina, noņem Kālī dusmas. Kālī arī reizēm pārstāv dievietes Pārvatī un Durgas niknās īpašības.

2016. gadā Jehovas liecinieku galvenais periodiskais izdevums Sargtornis (Watchtower) tiek izdots jau 61 651 000 eksemplāru metienā 297 valodās. Šī žurnāla tirāžas un valodu skaits jau vairākus gadus pārsniedz jegbkuru citu izdoto žurnālu pasaulē. Tuvākais izdevums tirāžas un valodu skaita ziņā ir arī Jehovas liecinieku izdotais žurnāls Atmostieties! (Awake!), kura metiens 2017. gadā ir 60 240 000 eksempāru 115 valodās. Jehovas liecinieki publicē arī citus izdevumus (bukletus un brošūras), kas tiek tulkoti vairāk nekā 870 valodās.

NASA piepūšamu kosmosā dzīvojamu telpu ideju apsvēra 1960. gados. 1990. gados tika izstrādāta izplešama moduļa TransHab koncepcija, bet šis projekts tika atcelts 2000. gadā. Privāts uzņēmums Bigelow Aerospace no NASA nopirka patentus, lai izveidotu privātu kosmisko staciju. 2006. un 2007. gadā Bigelow orbītā palaida demonstrācijas moduļus Genesis I un Genesis II.

Sekmīgais darbs, strādājot pie Vāgnera operām, Viesturam Kairišam pavēra durvis uz starptautisku karjeru. Viņa debija Vācijā, Bendžamina Britena darba "Sapnis vasaras naktī" iestudējums Berlīnes Komiskajā operā laikraksta Financial Times skatījumā atzīts kā "cienījams ieguldījums Britena plaukstošajai tradīcijai Vācijā" un saņēma daudz citu atzinīgu vērtējumu. Kopš tā laika operas iestudētas arī Ķelnes operā, Darmštates valsts operā ar pozitīvām atsauksmēm.

1920. gada 17. novembrī Vladikaukāzā pasludināja Kalniešu APSR dibināšanu, kuras sastāvā bija septiņi nacionālie apvidi (Balkāru, Čečenu, Kabardiešu, Karačaju, Nazraņas (ingušu) un Vladikaukāzas (osetīnu), kā arī Sunžas kazaku apvidus).
Toradžu tradicionālā reliģija ir politeisks animisms, ko sauc aluku ("ceļš", dažreiz tulko arī kā "likums"). Saskaņā ar toradžu mitoloģiju, to senči nokāpa no debesīm, izmantojot kāpnes, kas vēlāk tika izmantotas, lai sazinātos ar radītāju Puanmatua (Puang Matua). Visums, saskaņā ar aluku, ir sadalīts trīs daļās - debesīs, zemē un pazemē. Dzīvnieki dzīvo pazemē, kas ir taisnstūrveida telpa, ko norobežo pīlāri; uz zemes dzīvo cilvēki, bet debesu pasaule atrodas virs abām pārējām un to sedz seglu formas jumts. Citi toradžu dievi ir Ponbanadžass di Rante (Pong Bangajas di Rante - Zemes dievs), Indo Onononona (Indo' Ongon-Ongon - dieviete, kas var izraisīt zemestrīces), Ponlalondons (Pong Lalondong - nāves dievs), Indo Belo Tumbana (Indo' Belo Tumbang - ārstniecības dieviete) un vēl vairāki citi.

Mailiju ieinteresēja aktiermāksla, kad viņai bija deviņi gadi. Viņa mācījās Armstronga Tēlotājmākslas studijā Toronto, Kanādā, kur viņa un viņas ģimene kādu laiku dzīvoja. Viņas pirmā loma bija kā viesu māksliniecei viņas tēva televīzijas seriālā "Doc", kurā viņa tēloja meiteni vārdā Kailija.

Agrīnajā toradžu sabiedrībā attiecības dzimtā bija cieši saistītas ar sociālajām šķirām. Pastāvēja trīs slāņi: dižciltīgie, vienkāršie ļaudis un vergi. Šķirisko piederību mantoja pa mātes līniju, tāpēc laulības ar zemākas šķiras sievieti bija tabu, bet, no otras puses, augstākas šķiras sievietes apprecēšana uzlaboja nākamās paaudzes sabiedrisko stāvokli. Dižciltīgie vēl mūsdienās saglabā savu pārākumu.

"Sunday Bloody Sunday" ir no Denveras koncerta, kas tika izpildīts dienā, kad Īru republikāņu armijas veiktais bumbas sprādziens nogalināja 11 cilvēkus Atceres dienas ceremonijā, kas notika Ziemeļīrijas pilsētā Eniskillenā. Brīdī, kad grupa pārstāja spēlēt, Bono nosodot vardarbību niknā balsī, pa pusei dziedot, pa pusei kliedzot, sauca "Piedrāzt revolūciju!" (Fuck the revolution!), bet skatītāji sauca "Pietiek! Pietiek!" (No more! No more!).

Halss pastāvīgi bija finansiālās grūtībās, un mūža nogalē pilsētas nabagmāja atvēlēja viņam mazu ikgadēju pabalstu, jo viņš, dzīvojot tajā, bija gleznojis tās reģentu portretus. Pēc četriem gadiem viņš mira, un plašu atzinību viņa darbi atkal ieguva tikai 19. gadsmita vidū.

Rauma-Repola Oy tika dibināts 1952. gadā, apvienojoties Rauma-Raahe Oy, Repola-Viipuri Oy un Lahti Oy. Visus trīs uzņēmumus bija izveidojusi Kansallis-Osake-Pankki bankas rūpniecības grupa. Pēc apvienošanās kompānijas galvenās nozares bija kokrūpniecība (galvenokārt kokzāģētavas) un celulozes rūpniecība. Bez tam uzņēmumam bija metālapstrādes rūpnīca Raumā, kā arī kuģu būvētavas Raumā, Lovisā un Savonlinā.

1948. gada 30. janvārī publiskas reliģiskas ceremonijas laikā viņu atentātā nogalināja hinduistu reliģiozs fanātiķis Nathurams Godze, nāvējoši sašaujot Gandiju ar revolveri.
Daļa reģiona atrodas uz ‘’Zīda ceļa’’, kas bija dažādu preču, bet galvenokārt zīda transportēšanas sauszemes ceļš starp Ķīnu un Eiropu jau 100. gadā pirms mūsu ēras. Tomēr mūsdienās lielākajā daļā Centrālāzijas transports un sakari ir sarežģīti kalnainās un tuksnešainās teritorijas dēļ un tāpēc, ka reģionam nav ostu un pieejas pie jūras vai okeāna. Kazahstānai un Turkmenistānai ir krasta līnija ar iekšzemes Kaspijas jūru, bet pārējām reģiona valstīm ir vienīgi sauszemes robežas.

22. jūlijs — ap vieniem dienā pāri Zemgalei brāzās ilgi nepieredzēts spēcīgs negaiss, kura laikā Bauskas apkārtnē tika novērots virpuļviesulis. Rundāles pilij daļēji tika noplēsts, bet daļēji sabojāts jumts. Negaisu pavadījā spēcīgas lietusgāzes un krusa.

Alīta pirmoreiz minēta 1377. gadā Marburagas Vīganda hronikā. 1581. gada 15. jūnijā Stefans Batorijs Alītai piešķīra Magdeburgas tiesības. Šis datums mūsdienās ir Alītas pilsētas svētki. Pagātnē Alīta daudzkārt cietusi dažādos karos. Vairākkārtīgi to izpostījuši ugunsgrēki un citas nelaimes. Pēc Polijas dalīšanas pilsēta bija sadalīta divās daļās: Alītā I, kura iekļāvās Krievijas impērijas sastāvā, un Alītā II Prūsijas karalistes sastāvā. Uzvarējusi karā pret Napoleonu, Krievija visu Alītu iekļāva savā sastāvā. Tikai 1915. gadā šīs abas daļas tika apvienotas vienā pilsētā.

Pompidū centrā atrodas Francija nacionālais modernās mākslas muzejs. Tas ir iekārtots centra piektajā un sestajā stāvā. Piektajā stāvā ir atrodami mūsdienu mākslas darbi, bet sestajā mākslas darbi, kas radīti laikā no 20. gadsimta sākuma līdz pat 60. gadiem. Pēdējā ir apskatāmi fovisma virziena pārstāvju darbi, piemēram, Anrī Matisa "Alžīriešu sieviete" un "Lielais sarkanais interjers", kubisma pārstāvja Pikaso "Ģitāras spēlētājs", Žorža Braka "Klusā daba ar vijoli", Robēra Delonē "Dzīvotprieks" un Sonjas Delonē "Elektriskās prizmas", kā arī citu modernās mākslas virzienu darbi.

Visticamāk artefakts tika atrasts 1901. gada jūlijā Antikitiras kuģa vrakā pie Grieķijas Antikitiras salas. Tiek uzskatīts, ka to izveidoja grieķu zinātnieki ap 150.—100. gadu p.m.ē. vai arī ap 205. gadu p.m.ē. Visi zināmie Antikitiras mehānisma fragmenti tiek glabāti Nacionālajā arheoloģijas muzejā Atēnās, tur atrodas arī vairākas mākslinieciskas rekonstrukcijas, kā varēja izskatīties mehānisms.

Angilja (angļu: Anguilla) ir Britu aizjūras teritorija Karību reģionā. Valsts teritorijā ietilpst Angiljas sala, kā arī vairākas tuvumā esošās sīkās saliņas un koraļļu rifi bez pastāvīgas apdzīvotības.

P. Apinis ir viens no Latvijas Ārstu biedrības dibinātājiem 1988. gadā, tās prezidents 1991.-1992. un kopš 2006. gada. No 1989. līdz 1994. gadam bijis žurnāla "Latvijas Ārstu Žurnāls" galvenais redaktors un izdevējs. Ilgus gadus aktīvi nodarbojas ar orientēšanās sportu, ir bijis Latvijas Orientēšanās federācijas prezidents (2006-2008 un 2012-2014). Ir "Latvijas Tibetas atbalsta biedrības" valdes priekšsēdētājs. 2009. gadā P. Apinis bija viens no Baltija ceļa piemiņas pasākuma - diennakts skrējiena "Sirdspuksti Baltijai" iniciatoriem un organizētājiem.
20. gs. 80. gadu vidū amerikāņu un indiešu astronomi (strādājot Indonēzijas observatorijā, Lebangā), Ganimēdam aizklājot kādu zvaigzni, atklāja uz tā ļoti vājas atmosfēras pazīmes. Šos rezultātus apstiprināja pavadoņa pētījumi ar Habbla teleskopu. Atmosfēra, līdzīgi Eiropai, sastāv no skābekļa, kas veidojies, ūdenim sadaloties skābeklī un ūdeņradī, Saules radiācijas iespaidā (ūdeņradi, sava viegluma dēļ, pavadoņa vājais gravitācijas lauks nespēj noturēt).

Piesliešanās Indonēzijas valdībai nedeva toradžiem drošību. 1965. gadā ar prezidenta dekrētu tika noteikts, ka ikvienam Indonēzijas pilsonim jāpieder pie vienas no piecām oficiāli atzītajām reliģijām: islāmam, kristietībai (katolicismam vai protestantismam), hinduismam vai budismam. Tā kā toradžu tradicionālā reliģija aluka nebija viena no oficiāli atzītajām reliģijām, toradži iebilda pret likumu. Lai atbilstu likumam, alukai bija jātiek pieņemtai kā daļai no kādas oficiālās reliģijas. 1969 gadā tā ar nosaukumu "aluktodolo" (Aluk To Dolo - "senču ceļš") tika legalizēta kā hinduistu sekta.

Pilsēta bagāta ar daudzu gadsimtu un stilu arhitektūras pieminekļiem, jo pilsēta bijusi dažādu kultūru (rietumu, Bizantijas, arābu) ietekmē. Vērtīga ir Palermo normāņu arhitektūra.

Dari Pats ir Latvijas Republikā kopš 2004. gada izdots tematisks žurnāls latviešu valodā. Specializācija: raksti par mājas labiekārtošanu, remontdarbi un būvniecība, mēbeļu dizains, dārza izveide. Žurnālu izdod a/s Diena uzņēmums Izdevniecība "Dienas žurnāli".

Viņš bija pietiekami bagāts, lai deviņdesmito gadu vidū nopirktu iespēju piedalīties 10 F1 sacīkstēs. 1995. gadā viņš četrreiz piedalījās sacīkstēs ar Pacific Racing formulu, bet pēc gada viņš sešas reizes bija redzams padokā pie Minardi. Viņš ne reizi neizcīnīja punktus un nekad nespēja "izspiest" no savas formulas visu, ko tā ir spējīga. Džonatans Palmers viņu nosauca par "bezcerīgi lēnu", bet F1 fani un daži darbinieki viņu iesauca par Jānīti Automazgātavu (angļu: Johnny Carwash), kas patiesībā bija viņa vārda tulkojums. Deivids Letermans savā nakts šovā šo iesauku padarīja populāru. Tagad Lavadži ir automašīnu konstruētājs.

Mūsu ēras 1. gadu tūkstoša vidū Okas un Volgas starpupē nokonsolidējās vairāki somugru etnosi: marieši, merieši, mokši, muromi un erzji. Saskaņā ar arheoloģiskajiem datiem, erzji sākotnēji apdzīvojuši teritorija Okas un Volgas starpupē. Kopš 12. gadsimta zināms par senkrievu kņazistu sadursmēm ar erzjiem. 13. gadsimtā zināms par erzju kņaza Purgazu. Mongoļu iekarojumu laikā erzju zemes tika izpostītas un pakļautas.

Nātrija hidroksīds izraisa alumīnija un tā sakausējumu koroziju. Nātrija hidroksīds lēnām reaģē ar silīcija dioksīdu, veidojot nātrija silikātu. Nātrija hidroksīds var izraisīt silikātstikla koroziju.

SAP AG ir Vācijas uzņēmums, kas nodarbojas ar biznesa programmatūras izstrādi un apkalpošanu. Dibināts 1972. gadā. Galvenais birojs atrodas Valdorfā. Tā ir viens no lielākajiem programmatūras uzņēmumiem pasaulē.
No 1833. līdz 1842. gadam Vāgners ceļoja pa Eiropu darbojoties dažādās vietās. Vircburgā viņš strādāja par teātra kormeistaru, Magdeburgā, Kēnigsbergā un Rīgā viņš bija muzikālo teātru diriģents, vēlāk kā diriģents viņš darbojās arī Norvēģijā, Londonā un Parīzē, kur viņš sarakstīja uvertīru "Fausts" un operu "Klīstošais holandietis". Kēnigsbergā apprecējās ar aktrisi Minnu Plāneri un kopā ar viņu devās uz Rīgu. Triumfālā operas "Rienci" pirmizrāde Drēzdenē 1842. gadā padarīja komponistu plaši pazīstamu. Pēc gada viņš kļuva par galma kapelmeistaru Saksijas karalistē. 1849. gadā Vāgners piedalījās Drēzdenes maija sacelšanās akcijā un pēc sakāves bēga uz Cīrihi, kur sarakstīja libretu tetraloģijai "Nībelunga gredzens", mūziku tās pirmajām divām daļām un operu "Tristans un Izolde". 1858. gadā Vāgners ar īslaicīgām vizītēm pabija Venēcijā, Lucernā, Vīnē, Parīzē un Berlīnē.

Seda (lietuviešu: Seda) ir pilsēta Lietuvā uz dienvidrietumiem no Mažeiķiem pie Varduvas upes. Rakstos pirmoreiz minēta 13. gadsimtā. 1855. gadā pilsētā dzīvoja dzejnieks Antans Baranausks.

1914. gadā Mohandass Gandijs atgriezās Indijā, kur uzreiz aktīvi iesaistījās nacionālās pretošanās kustībā, propagandējot nevardarbīgo pretošanos. Nesadarbošanās ar koloniālajām varas iestādēm, metropoles preču boikots izrādījās daudz efektīvāki līdzekļi pārmaiņu izraisīšanā, nekā atklāta nepaklausība (ko koloniālās varas iestādes bez žēlastības apspieda ar bruņotu spēku). 1915. gadā Rabindranats Tagore pirmais publiski Mohandasu Gandiju nosauca par Mahatma (dev. महात्मा - "dižā dvēsele") 1921. gadā Gandijs kļuva par Indijas nacionālā kongresa vadītāju, un pildīja šos pienākumus līdz 1934. gadam, kad atkāpās no amata, jo nespēja saskaņot savu pozīciju ar citu partijas vadītāju viedokli. Neraugoties uz to, viņam bija milzu popularitāte kā pašā Indostānas pussalā, tā ārpus tās, un lielā mērā tieši pateicoties Gandijam Indija un Pakistāna (tai laikā Bangladeša bija Pakistānas sastāvā) no iekarotas kolonijas 1947. gadā kļuva par neatkarīgām valstīm.

1920. gados sākās nacionālo autonomiju veidošana Krievijā. Attiecībā uz erzjiem un mokšiem radās problēma noteikt teritoriju ar to dominējošo apdzīvotību, jo tie pietiekoši lielā skaitā dzīvoja 25 guberņu teritorijās. No 1925. līdz 1928. gadam Penzas, Ņižņijnovgorodas, Saratovas un Simbirskas guberņā tika izveidoti vairāk kā 30 mordviešu nacionālie pagasti. 1928. gadā no Ņižņijnovgorodas, Penzas un Simbirskas guberņas daļām ar ievērojamu erzju un mokšu īpatsvaru tika izveidots Saranskas (vēlāk — Mordviešu) apvidus, ko 1930. gadā reorganizēja par Mordviešu autonomo apgabalu.

Pjotrs Sčastļivijs (krievu: Пётр Васильевич Счастливый; dzimis 1979. gada 18. aprīlī) ir krievu hokejists, spēlē kreisās malas uzbrucēja pozīcijā. Pašlaik (2016) pārstāv Kontinentālās hokeja līgas vienību Rīgas "Dinamo".

Nagļu Svētā Jāņa Kristītāja Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Rēzeknes novada Nagļu pagasta centrā Nagļos. Dievnams ir valsts nozīmes kultūras piemineklis.